Ettepanek: NÕUKOGU MÄÄRUS, millega muudetakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa /* COM/2013/0186 final - 2013/0098 (NLE) */





SELETUSKIRI 1. ETTEPANEKU TAUST Nõukogu käesoleva määruse ettepaneku eesmärk on anda ühepoolne tollimaksuvabastus lamekuvaritele, mis kuvavad arvutisignaale nõuetekohase funktsionaalsusega. Ettepanek hõlmab lamekuvareid, mida ei kasutata küll üksnes ega peamiselt arvutisüsteemides, kuid mis kuvavad arvutisignaale kasutaja jaoks piisavalt kvaliteetselt. Harmoneeritud süsteemi alamrubriiki 8528 51 kuuluvad „üksnes või peamiselt rubriigi 8471 automaatsetes andmetöötlussüsteemides (arvutites) kasutatavat tüüpi” monitorid. Need monitorid on kokkuleppeliselt tollimaksuvabad. Muud kui „üksnes või peamiselt rubriigi 8471 automaatsetes andmetöötlussüsteemides (arvutites) kasutatavat tüüpi” monitorid kuuluvad harmoneeritud süsteemi alamrubriiki 8528 59. Nende monitoride kokkuleppeline tollimaksumäär on 14 %. Euroopa Liidu Kohus otsustas kohtuasjas C-376/07 (Kamino), et monitorid tuleks klassifitseerida nende omaduste ja objektiivsete tunnuste järgi, võttes seega arvesse nii nende suutlikkust täita mitmesuguseid funktsioone kui ka selliste funktsioonide täitmise kvaliteeti. Eri digitaaltehnoloogialahenduste lähenemine on aga viinud selleni, et ainuüksi tehniliste ja objektiivsete omaduste põhjal on raske otsustada, kas teatav monitor on üksnes või peamiselt rubriigi 8471 arvutites kasutatavat tüüpi. Näiteks on nüüdseks tehniliselt võimatu õigesti ja ühtmoodi klassifitseerida lamekuvareid, mis kuvavad nõuetekohase funktsionaalsusega nii arvutisüsteemide kui ka muude allikate (nt DVD-mängijad, videokaamerad, satelliit-TV vastuvõtjad) signaale. Praegu moodustavad suure osa ELi imporditavatest monitoridest lamekuvarid, mis kuvavad nõuetekohase funktsionaalsusega nii arvutisüsteemide kui ka muude allikate signaale. Eriti kehtib see kindlates valdkondades, nagu diagnostika või teadusuuringud kasutatavate erialaste monitoride kohta. Eespool nimetatud monitoride tollimaksust vabastamine on nii Euroopa tarbijate kui ka tööstusharu huvides, sest see aitaks nende monitoride tootmist otstarbekalt arendada, suurendada nende tarbimist ELis ning toetada nendega kauplemist liikmesriikide ja kolmandate riikide vahel. Lisatud ettepanekus on järgitud tasakaalustatud lähenemisviisi ning võetud arvesse nii õiguslikku tausta kui ka Euroopa tarbijate ja tööstusharu huve. Ettepanek on kooskõlas ELi väliskaubandus- ja tööstuspoliitikaga. Eespool toodu põhjal tehakse ettepanek nõukogu määrust (EMÜ) nr 2658/87 vastavalt muuta. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Tolliseadustiku komitee tariifi- ja statistikanomenklatuuri sektsiooniga konsulteeriti 27. septembril 2012. ELi asjaomase tööstusharuga konsulteeriti 13. novembril 2012. 3. ETTEPANEKU ÕIGUSLIK KÜLG Ettepaneku õiguslik alus on Euroopa Liidu toimimise lepingu artiklid 31 ja 32. Subsidiaarsuse põhimõtet ei kohaldata, sest ettepanek tehakse ELi ainupädevusse kuuluvas valdkonnas. Ettepanek on kooskõlas proportsionaalsuse põhimõttega, võttes arvesse, et vastavalt aluslepingule edendatakse sellega liikmesriikide ja kolmandate riikide vahelist kaubandust ning tasakaalustatakse ettevõtjate (ELi tootjate ja importijate) ärihuvisid ELi WTO-loendit muutmata. Vastavalt Euroopa Liidu toimimise lepingu artiklile 31 kinnitab nõukogu ühepoolse tollimaksumäära komisjoni ettepaneku põhjal kvalifitseeritud häälteenamusega. 4. MÕJU EELARVELE Tavapärastest omavahenditest saamata jääv tulu on ligikaudu 20,5 miljonit eurot aastas (2011. aasta impordistatistika põhjal). 2013/0098 (NLE) Ettepanek: NÕUKOGU MÄÄRUS, millega muudetakse määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1) Harmoneeritud süsteemi alamrubriiki 8528 51 kuuluvad muud kui elektronkiiretoruga monitorid, mis on üksnes või peamiselt rubriigi 8471 automaatsetes andmetöötlussüsteemides (arvutites) kasutatavat tüüpi. Muud kui üksnes või peamiselt rubriigi 8471 automaatsetes andmetöötlussüsteemides (arvutites) kasutatavat tüüpi monitorid kuuluvad harmoneeritud süsteemi alamrubriiki 8528 59. (2) Euroopa Liidu Kohtu väljakujunenud praktika kohaselt[1] tuleb harmoneeritud süsteemi alamrubriiki 8528 51 või 8528 59 kuuluvad monitorid klassifitseerida iga monitori objektiivsete omaduste ja tunnuste üldhinnangu põhjal. (3) Eri digitaaltehnoloogialahenduste lähenemine on viinud selleni, et ainuüksi tehniliste ja objektiivsete omaduste põhjal on raske otsustada, kas teatav monitor on üksnes või peamiselt rubriigi 8471 arvutites kasutatavat tüüpi. Näiteks on nüüdseks tehniliselt võimatu õigesti ja ühtmoodi klassifitseerida lamekuvareid, mis kuvavad nõuetekohase funktsionaalsusega nii arvutisüsteemide kui ka muude allikate signaale. (4) Eelnimetatud monitoride tollimaksust vabastamine on nii liidu tarbijate kui ka tööstusharu huvides, sest see aitaks nende monitoride tootmist otstarbekalt arendada, suurendada nende tarbimist liidus ning toetada nendega kauplemist liikmesriikide ja kolmandate riikide vahel. (5) Seetõttu tuleks määruse (EMÜ) nr 2658/87 I lisa vastavalt muuta, ON VASTU VÕTNUD KÄESOLEVA MÄÄRUSE: Artikkel 1 1. Määruse (EÜ) nr 2658/87 I lisa muudetakse vastavalt käesoleva määruse lisale. 2. Kombineeritud nomenklatuuri alamrubriikidesse käesoleva määrusega tehtud muudatusi kohaldatakse TARICi alamrubriikidena, kuni nad on lisatud kombineeritud nomenklatuuri kooskõlas määruse (EÜ) nr 2658/87 artikliga 12. Artikkel 2 Käesolev määrus jõustub 1. juunil 2013. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja LISA Määruse (EÜ) nr 2658/87 I lisa teise osa XVI jaotise grupis 85 asendatakse CN-koodid 8528 59, 8528 59 10, 8528 59 40 ja 8528 59 80 järgmisega: „8528 59 || – – muud: || || || – – – lamekuvarid, mis kuvavad arvutisignaale nõuetekohase funktsionaalsusega: || || 8528 59 20(1) || – – – – monokromaatilise pildiga || 14(5) || p/st || – – – – värvipildiga: || || 8528 59 31(2) || – – – – – LCD- ehk vedelkristallekraaniga || 14(5) || p/st 8528 59 39(3) || – – – – – muud || 14(5) || p/st 8528 59 70(4) || – – – muud || 14 || p/st 1) TARICi kood 8528 59 10 20 2) TARICi kood 8528 59 40 91 3) TARICi kood 8528 59 80 91 4) TARICi koodid 8528 59 10 90, 8528 59 40 99 ja 8528 59 80 99 5) Ühepoolne tollimaksu määr: tollimaksuvaba.” FINANTSSELGITUS 1. ETTEPANEKU/ALGATUSE RAAMISTIK 1.1. Ettepaneku/algatuse nimetus Nõukogu määrus, millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa. 1.2. Ettepaneku/algatuse laad Anda ühepoolne tollimaksuvabastus teatavatele tööstustoodetele, mis kuuluvad nõukogu 23. juuli 1987. aasta määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa rubriiki 8528. 1.3. Eesmärk Anda ühepoolne tollimaksuvabastus lamekuvaritele, mis kuvavad arvutisignaale nõuetekohase funktsionaalsusega. Ettepanek hõlmab lamekuvareid, mida ei kasutata küll üksnes ega peamiselt arvutisüsteemides, kuid mis kuvavad arvutisignaale kasutaja jaoks piisavalt kvaliteetselt. 1.4. Ettepaneku/algatuse põhjendus Eri digitaaltehnoloogialahenduste lähenemine on viinud selleni, et ainuüksi tehniliste ja objektiivsete omaduste põhjal on raske otsustada, kas teatav monitor on üksnes või peamiselt rubriigi 8471 arvutites kasutatavat tüüpi. Näiteks on nüüdseks tehniliselt võimatu õigesti ja ühtmoodi klassifitseerida lamekuvareid, mis kuvavad nõuetekohase funktsionaalsusega nii arvutisüsteemide kui ka muude allikate (nt DVD-mängijad, videokaamerad, satelliit-TV vastuvõtjad) signaale. Praegu moodustavad suure osa ELi imporditavatest monitoridest lamekuvarid, mis kuvavad nõuetekohase funktsionaalsusega nii arvutisüsteemide kui ka muude allikate signaale. Eriti kehtib see kindlates valdkondades, nagu diagnostika või teadusuuringud kasutatavate erialaste monitoride kohta. Eespool nimetatud monitoride tollimaksust vabastamine on nii Euroopa tarbijate kui ka tööstusharu huvides, sest see aitaks nende monitoride tootmist otstarbekalt arendada, suurendada nende tarbimist ELis ning toetada nendega kauplemist liikmesriikide ja kolmandate riikide vahel. 1.5. Meetme kestus ja finantsmõju Kestus: piiramatu kestusega ettepanek. Finantsmõju: tavapärastest omavahenditest saamata jääv tulu on ligikaudu 20,5 miljonit eurot aastas (2011. aasta impordistatistika põhjal). 1.6. Ettenähtud eelarve täitmise viisid Liidu tolliseadustiku seire-, kontrolli- ja haldussätete kohaldamine. 2. ETTEPANEKU HINNANGULINE FINANTSMÕJU Hinnanguline mõju tuludele – ¨ Ettepanekul/algatusel puudub finantsmõju tuludele. – x Ettepanekul/algatusel on järgmine finantsmõju: – x omavahenditele – ¨ mitmesugustele tuludele miljonites eurodes (kolm kohta pärast koma) Tulude eelarverida || Jooksva aasta eelarves kättesaadavad assigneeringud || Ettepaneku/algatuse mõju[2] Aasta N || Aasta N+1 Artikkel 120 || / || 8 kuud x 20,5 miljonit eurot 12 kuud || 20,5 miljonit eurot Ettepanek on piiramatu kestusega. Täpsustada tuludele avalduva mõju arvutamise meetod. Tavapärastest omavahenditest saamata jääv tulu on arvutatud ELi 2011. aastal imporditud, TARICi koodide 8528 59 10 90, 8528 59 40 90 ja 8528 59 80 90 alla kuuluvate toodete väärtuse põhjal. Andmed on pärit Eurostatist. Kõigepealt korrutati viiteaastal 2011 imporditud, TARICi koodide 8528 59 10 90, 8528 59 40 90 ja 8528 59 80 90 alla kuuluvate monitoride koguväärtus väärtuselise tollimaksuga (14 %). Seejärel arvati maha sissenõudmiskulud (25 %), et saada ELis 2011. aastal saamata jäänud omavahendite kogusumma. Arvutuste tulemus on järgmine. - TARICi kood 8528 59 10 90: (10 891 640 eurot x 14 %) x 75 % = 1 143 622, 20 eurot - TARICi kood 8528 59 40 90: (233 167 690 eurot x 14 %) x 75 % = 24 482 607, 45 eurot - TARICi kood 8528 89 80 90: 2011. aastal nende toodetega ei kaubeldud. Käesoleva eelnõu vastuvõtmine ei too kaasa tollimaksuvabastust kõigile kõnealuste TARICi koodide alla kuuluvatele toodetele. Meedet kohaldatakse vaid teatavate monitoride suhtes (lamekuvarid, mis kuvavad arvutisignaale nõuetekohase funktsionaalsusega). Meetme kavandatud reguleerimisala ja ELi turul saadaolevate toodete laadi arvestades võib eeldada, et see määratlus hõlmab vähemalt 80 % toodetest, mida praegu imporditakse nimetatud TARICi koodide all. Seepärast tuleks tavapärastest omavahenditest igal aastal saamata jääv hinnanguline kogutulu arvutada järgmiselt: (1 143 622, 20 eurot + 24 482 607, 45 eurot) * 80% = 20 500 983, 72 eurot. Ettepaneku jõustumise aastal avalduv finantsmõju arvutatakse proportsionaalselt. Tavapärastest omavahenditest saamata jäänud tulu kompenseeritakse liikmesriikide kogurahvatulul põhinevate osamaksetega. [1] Kohtuasi C-376/07 Kamino [2009] EKL I-1167. [2] Traditsiooniliste omavahendite (tollimaksud ja suhkrumaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.